section_heading: Razvoj
paragraph_text: Premda su prvotni zahtjevi za novi tip lovca koji je s vremenom postao Typhoon predani još početkom 70-ih 20. stoljeća, službeni početak Eurofightera je bio u projektu Budući europski lovački zrakoplov (en. Future European Fighter Aircraft) koji je pokrenut 1983. Jedanaest godina kasnije je izveden prvi let Eurofighter, tada označenog jednostavno EF-2000.